## Ministru kabineta noteikumu projekta

## „Kārtība, kādā 2015.gadā piešķir valsts budžeta dotāciju pašvaldībām, kurām ir zemākie vērtētie ieņēmumi uz vienu iedzīvotāju pēc pašvaldību finanšu izlīdzināšanas”

## sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Kārtība, kādā 2015.gadā piešķir valsts budžeta dotāciju pašvaldībām, kurām ir zemākie vērtētie ieņēmumi uz vienu iedzīvotāju pēc pašvaldību finanšu izlīdzināšanas” (turpmāk – noteikumu projekts) izstrādāts, pamatojoties uz likuma „Par valsts budžetu 2015.gadam” 4.panta pirmā punkta “c” apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  |  Saskaņā ar 2014.gada 18.marta Ministru kabineta sēdes protokola Nr.17, 44§ 10.punktu, Finanšu ministrijai 2015.gadā pašvaldību izlīdzināšanas aprēķinu veikšanā ir noteikts pielietot likuma “Par valsts budžetu 2014.gadam” 4.pantā noteikto. Līdz ar to arī 2015.gadā tiek paredzēta dotācija tām pašvaldībām, kurām ir zemākie vērtētie ieņēmumi uz vienu iedzīvotāju pēc pašvaldību finanšu izlīdzināšanas. Likuma „Par valsts budžetu 2015.gadam” 4.panta pirmā punkta “c”apakšpunktā ir noteikta apropriācija 5 082 586*euro* apmērā pašvaldībām, kurām ir zemākie vērtētie ieņēmumi uz vienu iedzīvotāju pēc pašvaldību finanšu izlīdzināšanas.Noteikumu projekts nosaka kārtību, kādā 2015.gadā piešķir finansējumu pašvaldībām, kurām ir zemākie vērtētie ieņēmumi uz vienu iedzīvotāju pēc pašvaldību finanšu izlīdzināšanas. Noteikumu projektā ir noteikts, ka Valsts kase nodrošina finansējuma pārskaitīšanu uz attiecīgās pašvaldības kontu vienu reizi mēnesī līdz attiecīgā mēneša septītajam datumam 1/12 daļas apmērā no šo noteikumu pielikumā attiecīgajai pašvaldībai norādītā finansējuma apmēra. Pamatojoties uz Finanšu ministrijas veiktajiem pašvaldību finanšu izlīdzināšanas aprēķiniem 2015.gadam, kā arī ievērojot likumā „Par valsts budžetu 2015.gadam” noteiktās apropriācijas apmēru, valsts budžeta dotācija pārskaitāma četrām pašvaldībām, kurām ir zemākie vērtētie ieņēmumi uz vienu iedzīvotāju pēc pašvaldību finanšu izlīdzināšanas: Daugavpils pilsētas pašvaldībai (466 *euro*), Rēzeknes pilsētas pašvaldībai (473 *euro*), Jēkabpils pilsētas pašvaldībai (486 *euro*) un Liepājas pilsētas pašvaldībai (492 *euro*). Pēc valsts budžeta dotācijas saņemšanas zemākie vērtētie ieņēmumi uz vienu iedzīvotāju minētajām pašvaldībām tiek nodrošināti 500 *euro* apmērā. |
|  | Projekta izstrādē iesaistītās institūcijas |  Finanšu ministrija. |
| 4. | Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika saskaņots ar Latvijas Pašvaldību savienību. |
| 2. | Sabiedrības līdzdalība projekta izstrādē | Par Finanšu ministrijas priekšlikumiem pašvaldību finanšu izlīdzināšanai 2015.gadam, tai skaitā paredzot speciālu valsts budžeta dotāciju pašvaldībām, kurām ir zemākie vērtētie ieņēmumi uz 1 iedzīvotāju pēc pašvaldību finanšu izlīdzināšanas, Ministru kabinets un Latvijas Pašvaldību savienība ir panākusi vienošanos, kas iekļauta Ministru kabineta un Latvijas Pašvaldību savienības vienošanās un domstarpību protokolā, kas tika parakstīts 2014.gada 9.decembrī. |
| 3. | Sabiedrības līdzdalības rezultāti | Noteikumu projekts saskaņots ar Latvijas Pašvaldību savienību bez iebildumiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts kase, pašvaldības. |
| 2. | Projekta izpildes ietekme uz pārvaldes funkcijām | Projekts šo jomu neskar.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav |

*Anotācijas II, III, IV un V sadaļa – projekts šīs jomas neskar.*

Finanšu ministrs J. Reirs

17.12.2014. 11:47

498

Sakniņa-Šakale, 67095684

Elina.Saknina-Sakale@fm.gov.lv